Exercici físic | Activitat i salut
Activitats per sedentaris
19 Abril 2015 Deixa un comentari
Ja fa bon temps, arriba l’estiu i els dies allarguen. Podem ser més temps a l’aire lliure i gaudir fent algunes activitats físiques. No m’he matat massa: he tirat d’hemeroteca i he recuperat un suplement de la Vanguàrdia amb unes quantes idees per sortir a l’exterior i bé fer el que ens agrada o provar de fer coses noves.
L ‘objectiu és gaudir de l’exterior, millorar la nostra condició física i millor si es fa col·lectivament doncs es beneficien les nostres relacions socials, però per no passar de zero a cent, saltar del sofà a la pista i exposar-nos a patir una lesió, l’article ens proposa un seguit de consells i d’activitats molt adequades pel temps que se’ns acosta.
Ànims i poseu-vos les piles, segur que trobeu alguna activitat que pot ser del vostre gust: Des de les pales a la platja, snorkel, aquagim, patinatge o petanca, qualsevol activitat és bona per moure’s i fer salut.
I llegiu amb calma les recomanacions que es fan: si penseu fer esport amb certa intensitat consulteu un professional que valori la vostra capacitat. Recordeu l’àpoca de l’any en que ens trobem: Hidrateu-vos correctament i eviteu les hores de màxima exposició solar per fer fer activitats, sobre tot aquelles de màxima intensitat.
Filed under Inici Tagged with Exercici físic, Hemeroteca
Beneficis del nordic walking
L’estil de vida modern, amb la falta d’activitat física i d’exercici regular, predisposa a les persones a patir malalties cròniques com la diabetis mellitus, l’obesitat, la hipertensió o les malalties arterials coronàries. Caminar amb un ritme lleuger és una forma senzilla i segura d’ efectuar exercici, és indiscutiblement una mesura eficaç per contrarestar el sedentarisme i podria ser una manera de reduir la prevalença de malalties cròniques en totes les poblacions.
Amb aquesta premisa, els autors, investigadors de l’Institut de Medicina de l’Esport de Salzburg, han efectuat un treball de revisió sistemàtica amb l’objectiu de resumir, analitzar i interpretar els beneficis per a la salut de la marxa nòrdica, i comparar-lo amb altres activitats com caminar a pas lleuger i trotar.
L’estudi va consistir en una recerca sistemàtica i exhaustiva de la literatura, entre novembre de 2010 i maig de 2012, que els va permetre identificar setze estudis aleatoritzats, cosa que suposava integrar un total de 1.062 pacients i onze estudis observacionals amb 831 pacients. Aquesta anàlisi va revelar que pel que fa a efectes a curt i llarg termini sobre la freqüència cardíaca, el consum d’oxigen, la qualitat de vida, i altres mesures, la marxa nòrdica és superior a caminar a un ritme lleuger sense bastons i en alguns casos fins i tot a trotar.
Amb aquests résultats, els autors arriben a la conclusió que la marxa nòrdica exerceix efectes beneficiosos sobre la freqüència cardíaca en repòs, la pressió arterial, la capacitat d’exercici, el consum màxim d’oxigen, i la qualitat de vida en pacients amb diverses malalties i que, per tant es pot recomanar a una àmplia gamma de persones com a mètode de prevenció primària i secundària.
Referència: Tschentscher M. Niederseer D. Niebauer J. Benefits of Nordic Walking: A Systematic. American Journal of Preventive Medicine
Volume 44, Issue 1, January 2013, Pages 76–84. http://www.sciencedirect.com/science/journal/07493797
Filed under Medicina de l'Esport, Promoció de la salut Tagged with Activitat física, Estudi, Exercici físic
Dosificar l’exercici
“Des de fa anys una sèrie d’informes demostren que la pràctica regular d’una activitat física redueix el nombre de jornades de treball perdudes a causa de malaltia, la durada de les interrupcions del treball, el nombre d’accidents professionals i augmenta la capacitat laboral entre un cinc i un quinze per cent.
(…) El desenvolupament de les activitats físiques és indiscutible. Es tracta, sens dubte, d’una reacció saludable de l’espècia humana contra els fenòmens sedentaris lligats a la vida urbana i a la creixent mecanització del treball i dels mitjans de transport.
(…)No obstant això, l’esport pot ser l’origen d’un cert nombre de patologies. L’enquesta francesa (sic) va mostrar que el 13,7% de les persona interrogades havia estat víctima d’un accident esportiu durant els quinze mesos anteriors. Així mateix, un estudi fet en un hospital de París apunta que la traumatologia lleugera representa el 54% de les consultes en la medicina de l’esport. El 46 % restant correspon a diversos trastorns d’adaptació.”
Article que ens informa de les bondats de l’activitat física i la seva influència sobre la conducta sedentària. Implicacions laborals i múltiples plans de promoció d’activitat física (Japó, Canadà, Escandinàvia o Suïssa).
És cert que a data d’avui podem ajustar amb major precisió algunes de les afirmacions d’aquest article de divulgació, però la seva essència està plenament vigent i seguim insistint en la necessitat de la promoció d’activitat física, tant per a la població en general en el marc de la salut pública, com en el si de les organitzacions, en l’àmbit de la promoció de la salut en el treball.
Ep, que l’article és de 1990 ¡¡¡
Filed under Inici, Medicina de l'Esport, Promoció de la salut Tagged with Exercici físic, Hemeroteca
Pot Coca-cola promoure l’activitat física?
Vaig dir que posaria la carta de Coca-cola. Certament, ha explicat molt bé, el que molts cops ens hem preguntat en petit comitè: Com s’ho fa Coca-Cola per, tenint els productes que té, vendre aquest imatge de saludable i de promotora d’hàbits saludables. Doncs bé…benvinguts al marketing ¡¡¡. La carta de Thiago Herich de Sà al Lancet és brillant. I opino que té tota la raó. Us en faig cinc cèntims:
“ (…) El V Congrés Internacional d’Activitat Física i Salut Pública, celebrat a Rio de Janeiro, l’abril de 2014, va ser patrocinat per Coca Cola. Aquesta és la primera vegada, que jo sàpiga, que una important conferència sobre l’activitat física realitzada al Brasil ha estat patrocinada per una organització les polítiques, pràctiques o productes de la qual entren en conflicte amb els de la salut pública. El patrocini no va ser només financer; Coca Cola era a tot arreu-a les reunions col·laterals, al pavelló dels patrocinadors, regalant els seus productes i elements de propaganda.
En un moment en que els refrescs ensucrats són reconeguts per organitzacions independents com una de les principals causes de l’actual pandèmia d’obesitat incontrolada, que afecta particularment els nens i els països en desenvolupament, com la Xina, Índia i Brasil, això és preocupant.
Les grans empreses alimentàries estan gastant milers de milions de dòlars en la seva estratègia per fer-nos veure que l’obesitat és causada per falta d’activitat física. El seu compromís amb l’activitat física i amb les organitzacions de salut pública i els professionals és part de la seva estratègia de responsabilitat social corporativa. Les seves campanyes inclouen tècniques per evadir la normativa i d’influenciar la ciència, utilitzant mètodes similars als utilitzats per les empreses tabaqueres al passat. (…)
No podem acceptar grans multinacionals de menjar ràpid i corporacions de refrescs donant suport a l’esport i promocionant l’activitat física.
Declaro no tenir conflicte d’interessos. Reconec el finançament de la Fundació d’investigació de São Paulo.“
Si algú vol llegir-la sencera, la trobareu a:
http://www.thelancet.com/journals/lancet/article/PIIS0140-6736(14)60988-0/fulltext
Filed under Inici, Promoció de la salut Tagged with Exercici físic, Noticia
1 Juny 2014 Deixa un comentari
Matí d’excursió per fer la pujada a La Mola. Ben aviat enfilem la carretera cap a Matadepera. Deixem al cotxe a l’aparcament del Parc i comencem a pujar pel Camí del Monjos. Al poc de l’inici és troba el camí més fotut, amb un cert desnivell, però l’hora del matí i els pins ens faciliten l’ascensió. Ben aviat el camí es “tranquil·litza” i comença el camí empedrat que, amb major o menor presència ja no abandonem fins al cim. En gairebé una hora hem fet l’ascens, amb un camí encara no gairé transitat. Res a veure amb el que hem trobat al baixar.
Un cop al cim, esmorzar, descoberta, fotos i tornem cap al cotxe. Torçada de turmell imprevista a la baixada sense més transcendència; hem acabat tots bé, sans i estalvis. En un parell d’hores trajecte fet i tornem a enfilar cap a casa.
M’ha fet enveja la gran quantitat de corredors que pujaven i baixaven pel camí. Això hauré de provar-ho. Una pujada alternant corredisses amb caminades i una baixada al trot pot ser molt divertida. La matinal ha servit per demostrar que encara hi ha vida i que és factible plantejar altres reptes. A veure quin serà el següent.
Per veure el trajecte, descàrrega del Garmin a l’adreça:
http://www.mapmyrun.com/routes/view/431790406
Filed under La meva activitat Tagged with Exercici físic, Senderisme